Súradnice: 49°13′44″S 15°22′34″V﻿ / ﻿49,22889°S 15,37611°V﻿ / 49.22889; 15.37611

**Velký Pařezitý rybník** (ev. č. 836) je prírodná rezervácia nachádzajúca sa v blízkosti obce Řásná v okrese Jihlava v nadmorskej výške 670 až 680 metrov. Oblasť spravuje AOPK ČR.

Ochrana
-------

Dôvodom ochrany je zachovanie typických ukážok bažinného lesného spoločenstva vyšších polôh Českomoravskej vrchoviny a vzácnych a chránených rastlinných druhov pokrývajúcich územie rozsiahleho komplexu oligotrofného rybníka, mokraďových jelšín a rašelinových brezín.

História
--------

Zachariáš z Hradca založil tento rybník roku 1565. Rybník plnil už od počiatku vodárenský účel - ako zdroj pitnej vody pre mesto Telč. Voda z rybníka bola zvedená stokou z povodia Jihlavy do Telčského potoka v povodí Dyje. V dobe založenia rybníka sa zachovali na jeho dne početné pne stromov pôvodného lesa. Odtiaľ pochádza aj názov rybníka. V súčasnej dobe je rybník využívaný k extenzívnemu chovu rýb a stále slúži ako záložný zdroj pitnej vody pre mesto Telč.

PR Veľký Pařezitý rybník - v pozadí litorál a smrekový porast

Geológia
--------

Horninové podložie tvorí drobnozrnná až stredne zrnitá dvojsľudová žula. V širokej úžľabine vzniklo pomerne rozsiahle rašelinisko. V oblasti Jihlavských vrchov je najhlbšie, pričom najväčšia zistená hrúbka rašeliny činí 4,5 m. Na dne rybníka a pod jeho hrádzou sa nachádzajú riečne sedimenty. Mimo rašelinnej pôdy sú pod hrádzou rybníka vyvinuté rašelinné gleje.

Flora
-----

Vegetácia veľmi čistých stojatých vôd je relatívne chudobná. Veľmi chudobná je tiež riasová flóra. Z cievnatých rastlín sa tu vyskytuje bublinatka nebadaná (*Utricularia australis*) a horčiak obojživelný (*Persicaria amphibia*).

Rybník z brehu v juhovýchodnom cípe
PR Veľký pařezitý rybník - hrádza
PR Veľký Pařezitý rybník - staré stromoradia na hrádzi (vľavo)
V litorále rybníka (v plytkej vode) sú vytvorené spoločenstvá vysokých ostríc, ktoré na juhozápadnom brehu prechádzajú k maloplošným fragmentom ostricovorašeliníkových spoločenstiev s ostricou sivastou (*Carex canescens*), ostricou českou (*Vignea bohemica*), nátržnicou močiarnou (*Comarum palustre*), páperníkom úzkolistým (*Eriophorum augustifolium*), bazanovcom kytkovým (*Naumburgia thyrsiflora*) a fialkou močiarnou (*Viola palustris*).

Botanicky najhodnotnejšou je časť PR s názvom "Vejtopa" na západnom a juhozápadnom brehu rybníka. Hlboké rašeliniská dali vzniknúť pozoruhodnému typu rašelinnej breziny s brezou plstnatou (*Betula pubescens*), brezou previsnutou (*Betula pendula*) a vtrúseným smrekom obyčajným (*Picea abies*). Bylinné poschodie tohto porastu je tvorené smlzom chĺpkatým (*Calamagrostis villosa*) a niektorými druhmi ostríc a pripomína tak svojim charakterom severskú tajgu. Na brehoch tôní a v priekopách sa vyskytuje chránený diablik močiarny (*Calla palustris*). V západnej časti územia sa nachádzajú prevažne kultúrne smrečiny. Pod hrádzou rybníka je mokraďová jelšina s papraďou ostnatou (*Dryopteris cathusiana*), papradkou samičou (*Athyrium filix-femina*), slezinovkou striedavolistou (*Chrysosplenium alternifolium*), krkoškou chlpatou (*Chaerophyllus hursutum*) a i.

PR Veľký Pařezitý rybník - Brehový porast
### Lesníctvo

V prírodnej rezervácii sú lesné porasty zastúpené na ploche o výmere 5,7 ha a spôsob hospodárenia podlieha Plánu starostlivosti o prírodnú rezerváciu. Mokraďové lesné porasty pod hrádzou rybníka sú veľmi ťažko prístupné, z toho dôvodu sú ponechané prirodzenému vývoju. Na podmáčaných stanovištiach majú smreky vytvorený plytký koreňový systém, preto sú silne ohrozené vetrom a je teda príznačné, pri obnove lesa, zavádzať postupne do porastov jedľu a buk. Ďalším dôvodom tejto skutočnosti je to, že je žiaduce priblíženie sa porastov k pôvodnej druhovej skladbe a v čo najväčšej miere využívať prirodzeného zmladenia smreka. V mladých smrekových porastoch je dôležité udržiavať redší spon s cieľom dosiahnutia hlbokých korún, a tým aj zvýšenie stability budúcich porastov. Lokalita "Vejtopa" je mimo porastovej plochy.

Fauna
-----

Na území PR žije rad tyrfofilných (rašeliniskových) a mokraďových druhov hmyzu, pavúkov a drobných stavovcov. Z obojživelníkov sa tu vyskytuje rosnička zelená (*Hyla arborea*), skokan zelený (*Rana esculenta*), skokan hnedý (*Rana temporaria*) a mlok bodkovaný (*Triturus vulgaris*). Velký Pařezitý rybník je prechodným útočiskom aj rôznych druhov vodného vtáctva.

Referencie
----------

1. ↑   *Stránky AOPK ČR* [online]. AOPK ČR, [cit. 2016-09-11]. Dostupné online. (po česky)
2. 1 2 3 4 5 6 7  Informačná tabuľa v mieste PR Velký Pařezitý rybník

Pozri aj
--------

* Zoznam chránených území v okrese Jihlava

Iné projekty
------------

Commons
* Spolupracuj na Commons Commons ponúka multimediálne súbory na tému **Velký Pařezitý rybník**

Externé odkazy
--------------

* Nariadenie Rady ONV Jihlava o vyhlásení chráneného prírodného výtvoru
* Na stránke BioLib.cz
* Detailný popis pamiatky

Zdroj
-----

*Tento článok je čiastočný alebo úplný preklad článku Velký Pařezitý rybník na českej Wikipédii.*

| * z
* d
* u
Chránené územia v okrese Jihlava |
| --- |
| Národné prírodné rezervácie | 
* Veľký Špičák
* Zhejral

 |
| Národná prírodná pamiatka | 
* Hojkovské rašeliniště

 |
| Prírodné rezervácie | 
* Doupský a Bažantka
* Chvojnov
* Jechovec
* (Kloc zrušená)
* (Loučky zrušená)
* Luh u Telče
* Mrhatina
* Na Oklice
* Nad Svitákem
* Rašeliniště Kaliště
* Rašeliniště Loučky
* Roštýnská obora
* Rybník Březina
* Šimanovské rašeliniště
* Štamberk a kamenné moře
* U potoků
* Údolí Brtnice
* V Klučí
* V Lisovech
* Velký Pařezitý rybník
* Vílanecké rašeliniště
* Zaječí skok

 |
| Prírodné pamiatky | 
* Bukovské rybníčky
* Černíč
* Čertův hrádek
* Hajnice
* Horní Mrzatec
* Horní Nekolov
* Jersínská stráň
* Ještěnice
* Jezdovické rašeliniště
* Koupaliště u Bohuslavic
* Lukšovská
* Míchova skála
* Na Skalce
* Nová Říše
* Pahorek u Vržanova
* Pod Mešnicí
* Prosenka
* Přední skála
* Rašelinné jezírko Rosička
* Rybníky V Pouštích
* Rychtářský rybník
* Starý Přísecký rybník
* Šilhánky
* U Borovné
* Urbánkův palouk
* V Kopaninách
* Vysoký kámen u Smrčné

 |
| Prírodný park | 
* Čeřínek

 |